kardosdrur/scandi-wiki huggingface dataset:
Bördeland

Bördeland er en kommune i den nordlige del af Salzlandkreis i den tyske delstat Sachsen-Anhalt. Den blev dannet 29. december 2007 en sammenlægning af de syv kommuner Biere, Eggersdorf, Eickendorf, Großmühlingen, Kleinmühlingen, Welsleben og Zens.

De syv kommuner udgjorde tidligere Verwaltungsgemeinschaftet Südöstliches Bördeland.

Geografi 
Kommunen ligger i den sydøstlige del af Magdeburger Börde. Den grænser mod nord til delstatshovedstaden Magdeburg, mod øst til byen Schönebeck (Elben) og kommunerne Gnadau, Wespen og Tornitz, mod syd til byen Calbe (Saale) og kommunen Förderstedt; mod vest grænser den til kommunen Borne og kommunen Sülzetal i Landkreis Börde.

Eksterne henvisninger
Tabu (religionsvidenskabeligt tidsskrift)

Tabu var et studentertidsskrift ved Religionsvidenskab på Københavns Universitet, der redigeredes af en redaktion bestående af fire studerende. Tidsskriftet blev stiftet i april 1987 med det formål at give studerende et forum for intern kommunikation, kritik og debat på afdelingen. Artiklerne beskrev og diskuterede meget af almen interesse: Artikler om religioner og religionsstudier, analyser af aktuelle emner, anmeldelser samt almen videnskabsteoretisk og universitetspolitisk debat. 

Tabu udkom tre til fire gange om året, og kan læses gratis på nettet. 

Tidsskriftet blev udgivet af Afdeling for Religionshistorie, Institut for Tværkulturelle og Regionale Studier, Københavns Universitet.

Eksterne henvisninger
 Tabu fra oktober 2006 og frem, 
 Tabu fra september 1997 til juni 2003, 
 Tabus hjemmeside,

Referencer 

Religionsvidenskab
Humanistiske tidsskrifter
Københavns Universitet
Studentertidsskrifter
Screen Actors Guild Award for Outstanding Performance by a Stunt Ensemble in a Motion Picture

Screen Actors Guild Award for Outstanding Performance by a Stunt Ensemble in a Motion Picture er en ny award, som uddeles af Screen Actors Guild. Den blev præsenteret første gang i 2008

Vindere og nominerede

2000'erne 
'2007: The Bourne Ultimatum 300
 I Am Legend
 The Kingdom
 Pirates of the Caribbean: Ved Verdens Ende2008: The Dark Knight
 Hellboy II: The Golden Army
 Indiana Jones and the Kingdom of the Crystal Skull
 Iron Man
 Wanted

2009 – Star Trek
 Public Enemies
 Transformers: Revenge of the Fallen

 2010'erne 2010 – Inception 
 Green Zone
 Robin Hood

2011 – Harry Potter og Dødsregalierne - del 2
 The Adjustment Bureau
 Cowboys & Aliens
 Transformers 3
 X-Men: First Class

Screen Actors Guild-priser
Idar-Oberstein

Idar-Oberstein er en by i bjergkæden Hunsrück i delstaten Rheinland-Pfalz i Tyskland. Den ligger i Landkreis Birkenfeld og er sammenvokset af de to byer Idar og Oberstein. Byen er kendt i hele Tyskland som smykkebyen (Die Schmuckstadt) for sin centrale plads i europæisk smykkeindustri og er også garnisonsby.

Universität Mainz driver et centralsygehus med høj ekspertise indenfor blandt andet knoglemarvstransplantation og hæmatologi. Fachhochschule Trier har oprettet et studium i smykkedesign, Europas eneste videnskabelige højskolestudium i faget.

Idar-Oberstein har 30.759 indbyggere (2009) og ligger på en skråning i den sydlige del af bjergkæden Hunsrück i 200-450 meters højde over havet. Floden Nahe har sit udspring her og løber gennem byen. Middeltemperaturen (1961-90) i januar er 16,9*C, mens temperaturerne i december, januar og februar ligger omkring frysepunktet .

I 1974 åbnede den tyske nationale ædelstensbørs (Deutsche Diamant- und Edelsteinsbörse e. V) i byen. Den er en af verdens 25 diamantbørser og var verdens første børs for omsætning af smykkeædelstene, da den åbnede.

Områdets vigtigste stenarter er agat, jaspis og bjergkrystal.

Historie 
Slottet Schloss Oberstein er fra 1325, og byen var et vigtigt militært støttepunkt. I senmiddelalderen blev den berømte Felsenkirche bygget ind i bjergsiden over byen på resterne af en borg, opført i 1482.

Både Idar og Oberstein fremtræder som vigtige byområder omkring 1790, og tilvirkingen af lokale ædelsten i smykker havde været vigtig i længere tid. Nær 1800 var smykkeindustrien i nedgang, der var til tider hungersnød i Hunsrück, og mange udvandrede. Flere af byens håndværkere emigrerede til Brasilien og slog sig op som ædelstensarbejdere der, og der blev senere importeret sten fra Brasilien til Idar-Oberstein.

I 1827 gjorde udvandrere fra Idar-Oberstein verdens hidtil største fund af ædelstenen agat, i Rio Grande do Sul i Brasilien, og importen af råædelsten herfra begyndte i 1834.

I næsten 200 år har skiftevis franske og tyske militærafdelinger været stationeret i Idar-Oberstein. Her har det tyske forsvars artilleriskole (Artillerieschule) ligget siden 1956.

Partierne CDU og SPD har på skift haft flertal i kommunen. Fra 1. marts 2007 har Bruno Zimmer (SPD) været borgmester.

Den amerikanske skuespiller Bruce Willis er æresborger og specialambassadør for Idar-Oberstein, hvori han også er født. Næstnestor i SPDs gruppe i Forbundsdagen (Bundestag), Elke Ferner, er født i Idar-Oberstein.

Eksterne links 

Byer i Rheinland-Pfalz
Disulfidbinding

I kemi er en disulfidbinding eller en svovlbro en enkelt kovalent binding dannet ved koblingen mellem to thiol-grupper. Sammenhængen kan simplificeres ved R-S-S-R. Terminologien er næsten udelukkende anvendt i biokemien. Disulfidbindinger mellem cysteiner i det samme protein medvirker til at stabilisere strukturen af proteinet. Disulfidbindinger mellem to proteiner er også kendt, f.eks. i S-periaxin.

Formelt består disulfidbindingen af persulfider – analogen til dens slægtning peroxide (R-O-O-R). 

Tre svovlatomer forbundet til hinanden med enkeltbindinger kaldes nogle gange for trisulfidbindinger, selvom der rent faktisk er to S-S-bindinger. Disulfidbindinger dannes normalt ved oxidationen af sulfhydrylgrupper (-SH) som afbilledet i Figur 1.

Referencer 

Funktionelle grupper
Posttranslationel modifikation
Amstetten

Amstetten er en by og kommune i Niederösterreich, Østrig, beliggende i den historiske region Mostviertel. Byen er især kendt for Fritzl-sagen.

Distriktshovedstæder i Østrig
Egedalbibliotekerne

Egedalbibliotekerne omfatter bibliotekerne i Ølstykke, Stenløse, Ganløse og hovedbiblioteket i Smørum.
De udgør biblioteksvæsenet i Egedal Kommune.

Ølstykke Bibliotek 
Østervej 1A,
3650 Ølstykke

Åbningstider: Mandag 13-20, tirsdag 10-16, onsdag 13-16, torsdag 13-20, fredag 10-13, lørdag 10-13 og søndag (1/10 – 31/3) 13 – 16.
 
Ølstykke Bibliotek ligger centralt i byen i en ældre bygning fra 1960'erne. Biblioteket betjener borgerne i byerne Ølstykke Stationsby, Gl. Ølstykke, Tangbjerg og Værebro.

Stenløse Bibliotek 
Et nyt bibliotek åbner medio Maj I Stenløse Kulturhus.

Biblioteket betjener borgerne i byerne Stenløse, Søsum, Veksø og Stenlille, Nordsjælland.

Ganløse Bibliotek 
Østergade 12,
Ganløse,
3660 Stenløse

Åbningstider: Mandag 14-19, tirsdag lukket, onsdag 14-17, torsdag lukket, fredag 14-17 og lørdag 10-13.

Ganløse Bibliotek ligger midt i Ganløse by.

Smørum Bibliotek (hovedbibliotek) 
Flodvej 68,
2765 Smørum

Åbningstider: Mandag 10-20, tirsdag 10-18, onsdag 14-17, torsdag 10-20, fredag 10-16 og lørdag 10-13.

Ekstern henvisning 
 Egedalbibliotekerne 

Folkebiblioteker i Danmark
Egedal Kommune
Viro

Viro er en dansk dance-duo bestående af Rasmus Ro og Jakob Winge. Gruppen er bedst kendt for top 5-hittet "Adam" (2006), der handler om en håndværker på Den jydske Haandværkerskole. I 2007 udgav de albummet Viro på selskabet disco:wax. Gruppen kommer oprindeligt fra Hadsten, nordvest for Aarhus.

Diskografi

Albums 
 Viro (2007)
 2 (På Vej Mod Det Fjerne) (2010)

Singler 
 "Adam" (2006)
 "Enzo" (2007)
 "Pædagog" (2007)
 "Jack D" (2011)
 "Alcohol & Funk" (2020)

Eksterne henvisninger 
 

Musikgrupper fra Danmark
Musikgrupper fra 2006
Weathermen

The Weathermen, senere Weather Underground Organizaton (WUO), var en amerikansk politisk militant aktivistgruppe, der blev dannet i 1969 af udbrydere fra  Students for a Democratic Society (SDS). Gruppen voksede ud af Vietnam- og studenterbevægelsen i USA i 1969 og tog sit navn fra en linje i en Bob Dylan-sang: "You don't need a weatherman to know which way the wind blows". Gruppen støttede brug af vold, f.eks. bomber, som politisk kampmiddel og gennemførte en række attentater mod statslige og militær-industrielle bygninger. Gruppen blev opløst i 1977.

Blandt gruppens grundlæggere var Bill Ayers og Bernardine Dohrn, som siden skabte sig karrierer som universitetslærere i uddannelse hhv. jura. Som en del af Barack Obamas omgangskreds blev deres fortid gravet frem under valgkampen forud for præsidentvalget i 2008.

Ngo'er
Organisationer fra USA
Illinois' historie
Venstreekstremisme
Etableret i 1969
Ophørt i 1977
Schloss Vaduz

Schloss Vaduz (tysk for "Vaduz Slot") er Liechtensteins regenters officielle residens. Slottet er navngivet efter byen hovedstaden Vaduz, som man kan se fra den nærliggende bakketop, hvorpå slottet er placeret.

De tidligste beviser for slottet findes i skødet udstedt af greve Rudolf von Werdenberg-Sargans ved salget til Ulrich von Matsch. De første ejermænd – sandsynligvis også bygherrerne – var greverne af Werdenberg-Sargans.

Det ubeboede hovedtårn (Bergfried) fra det 12. århundrede og dele af den østlige side er ældst. Tårnet er placeret på et jordstykke på cirka 12 x 13 m og murene er op til 4 meter tykke.

Siden 1712 har slottet været residens for fyrstefamilien i Liechtenstein. Under Johann II's styre blev slottet restaureret fra 1905 til 1920. Det blev senere udbygget til brug som hjem til Franz Joseph II.

Siden 1938 har slottet været primærresidens for fyrstefamilien. Slottet kan ikke besøges af turister.

Bygninger, konstruktioner og anlæg i Liechtenstein
Vaduz
Rätikon

Rätikonerne er en bjergkæde af Centralalperne beliggende på grænsen mellem Vorarlberg, Liechtenstein og Graubünden. Det er den geologiske grænse mellem de østlige og vestlige alper og strækker sig fra Montafon og så langt som til Rhinen. I syd er Prättigau grænsen og i nord Walgau. I øst grænser den op til Silvretta-grupperne.

Toppe 
De vigtigste toppe er:
 Schesaplana 2964 m
 Schiltfluh 2890 m
 Panüelerkopf 2859 m
 Drusenfluh 2829 m
 Madrisahorn 2830 m
 Sulzfluh 2820 m
 Wildberg 2788 m
 Zimbaspitze 2643 m
 Vorder Grauspitz 2599 m
 Falknis 2566 m
 Naafkopf 2571 m
 Hornspitze 2537 m

Turisme 
Rätikonerne er ualmindeligt gode områder til alpinsport såsom vandring, stå på ski (også off-piste, såkaldte Freeride-ture), Mountainbike, osv. Der er masser af kabelbaner som kan transportere dig til dit begyndelsessted. Der findes hytter og huse ("Alpenvereinshytte" - bemandede såvel som ubemandede), hvor man kan finde husly for natten. Disse er organiserede under Österreichischer Alpenverein. Mange af de hytter kræver en universalnøgle, som medlemmer får udleveret.

 

Du kan også prøve bjergbanerne:

I Montafon/Vorarlberg
 Lünerseebahn nær Brand
 Golmerbahn i Vadans/Tschagguns
 Bergbahnen Gargellen
I Grison/Graubünden
 Älplibahn Malans
 Seilbahn Fanas
 Madrisa Klosters Bergbahnen

Kilder

Eksterne Henvisninger 

 Österreichischer Alpenverein

Bjergkæder i Alperne
Vorarlberg
Liechtenstein
Graubünden
Fundamentalistiske Jesu Kristi Kirke af Sidste Dages Hellige

Den Fundamentalistiske Jesu Kristi Kirke af Sidste Dages Hellige (eng: The Fundamentalist Church of Jesus Christ of Latter Day Saints, FLDS) er et kristent trossamfund, der opstod i 1930'erne, da dens grundlæggere forlod Mormonkirken, Jesu Kristi Kirke af Sidste Dages Hellige.

Opsplitningen skete hovedsageligt på grund af hovedkirkens beslutning om at afskaffe flerkoneri og ekskommunikere deltagere i sådanne ægteskaber. Kirken Fundamentalistiske Jesu Kristi Kirke af Sidste Dages Hellige er i dag en af de største fundamentalistiske mormonske retninger og en af de største udøvere af flerkoneri. Trossamfundet Fundamentalistiske Jesu Kristi Kirke af Sidste Dages Hellige har en anslået 8.000 medlemmer, hovedsageligt i Hildale og Colorado City på hver sin side af delstatsgrænsen mellem Utah og Arizona, USA.

For tiden kører der en serie på kanal 4, der handler om en fundamentalistisk mormonsk familie i Utah. Serien hedder Big Love.

Lederen Warren Jeffs, som afsoner en livstidsdom pga. voldtægt, beskyldes for at have samme synspunkter som Hitler. Angiveligt skulle han have 80 koner. Han leder stadig kirken som profet fra fængslet.

Kilder 

Mormonismen
Kirkesamfund
Rolf Aagaard-Svendsen

Rolf Aagaard-Svendsen (født 28. marts 1948) er en dansk politiker og tidligere borgmester i Lyngby-Taarbæk Kommune, valgt for Konservative.

Han blev matematisk-fysisk student fra Lyngby Statsskole i 1967 og blev senere uddannet civilingeniør med speciale i by- og trafikplanlægning, statistik og operationsanalyse fra Den Polytekniske Læreanstalt i 1973.

Det politiske engagement begyndte i Konservativ Ungdom. Han blev medlem af kommunalbestyrelsen i Lyngby-Taarbæk i 1982 og har været formand for Skoleudvalget, Socialudvalget og Byplanudvalget, inden han i 2002 blev borgmester frem til 31. december 2009.
I hans tid som borgmester fik han gennemført renoveringer og udbygninger af plejehjem, skoler og daginstitutioner i kommunen.
Sidst på sommeren 2012 meddelte Aagaard-Svendsen at han forlod kommunalbestyrelsen.
Hans plads blev overtaget af Mette Schmidt Olsen.
Han var da involveret i en række demokratiprojekter i udviklingslande.

Privat han er gift med Birgit Aagaard-Svendsen, der er direktør i J. Lauritzen og bestyrelsesmedlem i Danske Bank.

Kilde 

 Det Grønne Område, 27. marts 2008

Tidligere borgmestre fra Danmark
Borgmestre fra Det Konservative Folkeparti
Personer i Kraks Blå Bog
Civilingeniører fra Danmark
Gloucester

Gloucester er en by med  indbyggere i den sydvestlige del af England. Byens navn udtales [ˈglɒstə], altså i to stavelser, idet cester (af latin castra, "lejr"/"fort") udtales som én stavelse. Den første del af navnet betyder muligvis, at byen ligger ved den glødende (glowing) flod (Gloucester ligger ved floden Severn).

Gloucester er hjemsted for det årlige Cooper's Hill Cheese-Rolling and Wake, en konkurrence, hvor der trilles en ost ned af en bakke på Cooper's Hill tæt ved byen, hvorefter den person, der kommer først efter osten er vinderen.

Referencer

Eksterne henvisninger 

 
Cities i Sydvestengland
County towns i Storbritannien
Calbe (Saale)

Calbe (Saale) er en by i Salzlandkreis i den tyske delstat Sachsen-Anhalt

Geografi 
Calbe ligger 12 kilometer nord for Bernburg, og 25 kilometer sydøst for Magdeburg, på en endemoræne på venstre bred af Saale. Saale er op til Calbe udbygget til sejlads med skibe op til 85 m. Byen ligger tæt på det geografiske midtpunkt i Sachsen-Anhalt, der befinder sig 5 km. væk i kommunen Tornitz.

Bydele og landsbyer 
 Schwarz
 Trabitz
 Gottesgnaden
 Tippelskirchen

Eksterne henvisninger 

 En byvandring i Calbe an der Saale
The Eldorado Success

The Eldorado Success er en lokalavis som har været udgivet i Eldorado, Texas siden 1901.

Eksterne henvisninger 
The Eldorado Success – Hjemmeside

Aviser fra USA
Etableret i 1901
Amesdorf

Amesdorf er en kommune i Salzlandkreis i den tyske delstat Sachsen-Anhalt.

Geografi 
Kommunen ligger i det nordligste af Harzens forland, ved højre bred af flodenWipper. Amesdorf grænser op til byen Güsten . Til Amesdorf hører landsbyen Warmsdorf. Kommunen er en del af Verwaltungsgemeinschaft Staßfurt.

Historie 
Amesdorf blev første gang nævnt i 1339 under navnet Amelungsdorf.

Landsbyen Warmsdorf er dog væsentligt ældre, og blev nævnt som Warmeresthorpe allerede i 1018 . En vandborg ved Wipper eksisterede i 1268. Den anhaltiske reformator Fyrst Georg den Gudelige byggede slottet, da han i 1546 var medregent.

Under pestepidemien i Dessau i 1552 flyttede fyrst Joachim det anhaltiske fyrstehof til Schloss Warmsdorf.
Peter Salskov

Peter Salskov (7. juni 1948 – 31. august 2006 i København) var en dansk journalist, forfatter og chefredaktør.

Salskov var bl.a. ansat ved Billed-Bladet, men det var i 1998, at offentligheden for alvor stiftede bekendtskab med Salskov, da han overtog jobbet som chefredaktør for SE og HØR og fortsatte bladets aggressive redaktionelle linje, herunder brugen af paparazzi-fotos, selv om de i samtiden var stærkt omdiskuterede.

Linjen blev også hans endeligt, da Aller Press' ledelse i 2002 som følge af en kontroversiel historie om fodboldspilleren Stig Tøftings privatliv valgte at afskedige Salskov.  Efterfølgende erkendte Salskov, at historien, der fik flere kiosker til at boykotte bladet i den pågældende uge, ikke burde have været bragt. 

Efter sin journalistiske karriere drev han værtshuset Alléenberg på Frederiksberg. I 2006 udgav han en bog sammen med sin ekskone Søsser Krag.

Peter Salskov døde af kræft i bugspytkirtlen og er begravet på Frederiksberg Ældre Kirkegård.

Bibliografi 
 Min fars datter (med Søsser Krag, Ekstra Bladets Forlag, 2006)

Kilder og eksterne henvisninger 
 
 Tidligere chefredaktør på Se og Hør er død, Politiken.dk, 1. september 2006

Referencer

Journalister fra Danmark
Chefredaktører fra Danmark
Faglitterære forfattere fra Danmark
Dansksprogede forfattere fra Danmark
Personer døde af kræft
Basisfraktur

En basisfraktur beskriver et brud på den "underste" del af kraniet – den del af kraniekisten, hjernen kan siges at hvile på. Det er en forholdsvis sjælden fraktur, idet den kun tegner sig for ca. 4% af kraniebrud. En basisfraktur er en alvorlig tilstand, idet der er risiko for direkte påvirkning af nærtliggende hjernevæv, ligesom der er risiko for at lædere hjernehinden, så der tabes hjernehindevæske. Dette kan vise sig ved at patienten får et flåd af klar væske fra enten øre eller næse. En basisfraktur vil også kunne medføre en blødning, der viser sig som et brillehæmatom, på engelsk "raccoon eyes", idet blodet kun kan lægge sig i det bløde væv omkring øjnene.

For ukomplicerede basisfrakturer er prognosen oftest god, idet disse kan hele uden yderligere behandling. Patienter med basisfraktur er i høj risiko for at udvikle meningitis.
Basisfrakturer er en almindelig dødsårsag i trafikulykker.

Referencer 

Kropsskader
Dødsårsager
2001 Mars Odyssey

2001 Mars Odyssey er en rumsonde, der er i kredsløb om Mars. Dens mission er at undersøge om der er eller har været vand eller vulkansk aktivitet på planeten ved hjælp af kameraer og spektrometre. Sonden er en del af NASAs følg vandet strategi, der leder efter liv ved at prøve i første omgang at bestemme om, der har været vand. Mars Odyssey virker også som relæstation mellem Jorden og robotbilerne Spirit og Opportunity, der kører rundt på marsoverfladen. Missionen  er opkaldt efter filmen Rumrejsen år 2001 ( 2001: A Space Odyssey).

Mars Odyssey blev opsendt d. 7. april 2001 med en Deltaraket fra Cape Canaveral i Florida og nåede Mars d. 24 oktober 2001. Da den nåede frem blev bremseraketten tændt for at sonden kunne gå i kredsløb om Mars. Dette kredsløb blev langsomt rettet til ved at lade rumsonden strejfe marsatmosfæren og dermed blive opbremset. Ved at bruge denne metode til opbremsning sparedes over 200 kg brændstof. Mars Odyssey nåede sit endelige kredsløb i januar 2002 og den videnskabelige mission startede 19. februar 2002.

Eksterne henvisninger 

 Mars Odysseys hjemmeside 
 Mars Odysseys blog 
 Historie fra BBC om at Mars Odyssey tilsyneladende har fundet isaflejringer 

Mars
Rumsonder
Süßer See

Süßer See er en sø i Landkreis Mansfeld-Südharz i den tyske delstat Sachsen-Anhalt . Den får vand fra bækken Böse Sieben og munder ved Seeburg ud i floden Salza. Komunerne Seeburg, Aseleben og Lüttchendorf støder op til søen. Søen har et areal på ca. 250 ha.

Søen er opstået ved en aflejring af salt i undergrunden, så trods sit navn (süß betyder fersk) er det en saltsø.

Søer i Tyskland
Sachsen-Anhalt
Collstropgrundene

Collstropgrundene er 13 stærkt forurenede grunde i Danmark beliggende i: Aalborg, Allerød (Rytterhegnet og Kongevejen), Brabrand ved Aarhus, Brande, Hillerød, Horsens, Ishøj, Køge, Nyborg, Odense og Stevnstrup ved Randers.

Virksomheden Collstrop har efterladt en omfattende jordforurening med stoffer såsom arsen, kobber, krom, kulbrinter, phenoler, tjærestoffer, flygtige oliestoffer (BTEX) og tungmetaller.

Oprydningen på disse grunde anslås at beløbe sig til ca. kr. 1 mia., hvilket placerer Collstrop-grundene som Danmarks mest bekostelige med hensyn til oprydning efter miljøforurening. Derudover er en række tidligere ansatte blevet skadet af arbejdet på Collstrop.

Den værst forurenede og mest omtalte af disse grunde (geomærkningen refererer til denne) er en forurenet grund i Hillerød Kommune. Udsivende arsen forurener den nærliggende Esrum Sø. Grunden, som består af matrikelnumrene 4ab og 4o i ejerlavet Stenholtsvang i Hillerød kommune, er forurenet med bl.a 105 tons arsen, og klassificeret V2.

Forureningen stammer fra produktionen af imprægneret træ; produktionen i Hillerød sluttede i 1976, Hillerød-grunden omtales nogle gange som Esrum.

I 1987 fandt myndighederne efter et anonymt tip fra en tidligere ansat 300 metaltønder med gift på grunden i Stenholtsvang. Tønderne var dumpet i en mose på grunden og dækket med flis. Det viste sig senere, at tønderne indeholdt imprægneringsvæske.

Produktionsperiode på grundene 
 Køge (fra 1889)
 Horsens (oprettet 1900, aktivitet fra 1890 til 1978)
 Hillerød (fra 1936 til 1976)
 Stevnstrup (fra 1936 til 2002)
 Allerød (fra 1961 til 1981 og 1967 til 1974, 2 adresser)
 Brabrand (fra 1963 til 2007)
 Randers (1966 til 2005)
 Odense (fra 1970)
 Ishøj (fra 1974 til 1990)
 Aalborg (fra 1970 til 2004)
 Brande (fra 1978)
 Hvidovre

Se også 
 Høfde 42
 Kærgård Klitplantage

Eksterne henvisninger 
 Spørgsmål i Folketinget om statens engagement i grunden
 Spørgsmål i Folketinget om grunden
 Information om alle 13 grunde
 DTU-rapport, 2010.
 Menneskerne i afsløringen

Noter 

Jordforurening
Forureningssager i Danmark
Hillerød Kommune
Randi Noyes

Randi Bråten Noyes (født 3. maj 1947) er en norsk coach, forfatter, konsulent og foredragsholder.

Noyes er grundlægger af Leadership International Inc, som er et konsulentfirma indenfor selvledelse. Efter endt videregående uddannelse flyttede hun til USA, hvor hun var grundlægger og leder af Scandinavia Inc, som blev en succesrig distributør af sportstøj. I begyndelsen af 1980'erne valgte hun at arbejde på fuld tid med selvledelse og teambuilding, hvorefter hun grundlagde Business Presentation Inc, et konsulentfirma indenfor ledelse.

Hun er mest kendt for udgivelsen af bogen "Kunsten at lede sig selv – Få gennemslagskraft med din emotionelle intelligens". Bogen fik den prestigefyldte sølvpris for årets bog (Book of the Year Award) i kategorien “business” i USA i 2001. Bogen blev oversat til dansk i 2006 fra Akademisk Forlag under titlen: Kunsten at lede sig selv, Ny indsigt – bedre gennemslagskraft.

Faglitterære forfattere fra Norge
Erhvervskvinder
Norsksprogede forfattere fra Norge
Første aliyah

Første aliyah var den første moderne store bølge af zionistisk aliyah. Jøderne som også udvandrede til Palæstina i denne bølge kom for det meste fra Østeuropa og Yemen. Udvandringsbølgen begyndte i 1881/1882 og varede frem til 1903. Det er anslået at mellem 25.000og 35.000 jøder immigrerede til det osmanniske Palæstina i løbet af den første aliyah.

Noter

Litteratur 
 Ben-Gurion, David: From Class to Nation – Reflections on the Vocation and Mission of the Labor Movement (hebraisk) (1976) 

1. aliyah